armvectores/hy_wikipedia_2023 huggingface dataset:
Մայիս Միրզոյան

Մայիս Միրզոյան (մայիսի 1, 1956(1956-05-01), Դարբաս, Սիսիանի շրջան, Հայկական ԽՍՀ, ԽՍՀՄ - ապրիլի 4, 2016(2016-04-04), Մարտակերտ, Թարթառի շրջան, Ադրբեջան), ապրիլյան քառօրյա պատերազմի հերոս, ավագ լեյտենանտ, կապիտան, փոխգնդապետ։


== Կենսագրություն ==
Մայիս Երջանիկի Միրզոյանը ծնվել է 1956 թվականի մայիսի 1-ին, Սիսիանի Դարբաս գյուղում։ 1963-1973 թվականներին սովորել է Դարբասի միջնակարգ դպրոցում։ Ավարտելով դպրոցը, 1973-1974 թվականին սովորել է  Երևանի թիվ 9 տեխնիկական ուսումնարանում։ 1974-1977 թվականներին  ծառայել է խորհրդային բանակում։ 1977-1979 թվականներին աշխատել է Տաթև ՀԷԿ-ի գլխավոր կառույցում, համատեղելով ուսումը Սիսիանի Պոլիտեխնիկում։ 1988 թվականին Ղարաբաղյան շարժման առաջին օրից մասնակցել է ՀՀ սահմանների, ապա` Ղարաբաղի Բերդաձորի ենթաշրջանի պաշտպանությանը։ 1993 թվականի հունվարի 16-ին ծառայության է անցել ՀՀ ՊՆ N զորամասի պայմանագրային վաշտում որպես դասակի հրամանատար և ստացել է ավագ լեյտենանտի կոչում։ 1993 թվականի մարտի 31-ին Քելբաջարի ազատագրման ժամանակ Վակունիս գյուղի համար մղվող մարտերում վիրավորվել է։ Սակայն որոշ ժամանակ անց դարձել է  վաշտի հրամանատար և մասնակցել է Ղարաբաղի ազատագրման մարտերի բոլոր պատերազմական գործողություններին։ 1995-1996 թվականներին ստեղծել է ԵԿՄ (երկրապահ կամավորական միություն) հասարակական կազմակերպությունը։ Զբաղեցրել է  Սիսիանի բաժանմունքի հիմնադիր նախագահի պաշտոնը։ 1996 թվականից նշանակվել է N զորամասի մարտական պատրաստության խմբի պետ ստանալով կապիտանի կոչում ։  1997 թվականին նշանակվել է 4-րդ բանակային կորպուսի ուսումնական կենտրոնի պետ, մասնակցելով բանակաշինության բոլոր փուլերին։ 2011 թվականին փոխգնդապետի կոչումով անցել է կրթաթոշակի։ 2012 թվականի սեպտեմբերին ընտրվել է Դարբաս համայնքի ղեկավար։ 2015 թվականի դեկտեմբերին ընտրվել էր ԵԿՄ Սիսիանի տարածքային կառույցի ղեկավարի պաշտոնակատար ։


== Մարտական գործողություններ ==
Ապրիլի 3-ի գիշերը լույս 4-ին Մարտակերտում ադրբեջանական կողմը լայնածավալ ռազմական գործողություններ է սկսել սահմանագծում։ Հակառակորդը  Մարտակերտի ճանապարհին անօդաչու սարքով ռմբակոծել է Սիսիանի ջոկատի ավտոբուսը։ Այդ ավտոբուսի մեջ է եղել և մահացու վիրավորում ստացել հերոս Մայիս Միրզոյանը ։


== Պարգևներ ==
ՀՀ «Մարտական ծառայություն» մեդալ
ԵԿՄ պատվոգիր
ԵԿՄ հուշամեդալ
ԼՂՀ Մայրական երախտագիտության կրծքանշան


== Հուղարկավորություն ==
Հոգեհանգիստը տեղի է ունեցել 2016 թվականի ապրիլի 6-ին ժամը 18:00-ին, իսկ հուղարկավորությունը՝ 2016 թվականի ապրիլի 7-ին, ժամը 13:30-ին Սիսիանի Դարբաս գյուղում։


== Ծանոթագրություններ ==


== Արտաքին հղումներ ==
Մայիս Միրզոյան
Սիսիանի երկրապահները մեկնում են առաջնագիծ
ՍԻՍԻԱՆԻ ԵՐԿՐԱՊԱՀՆԵՐԸ ՄԵԿՆՈՒՄ ԵՆ ԱՌԱՋՆԱԳԻԾ 2
Ամպաջուր (գետ)

Ամպաջուր, գետ Հայաստանի Կոտայքի մարզում, Թեժ գետի օժանդակը։ Սկիզբ է առնում Ամպասար լեռան արևելյան լանջերից և թափվում մայր գետը։ Երկարությունը 7 կմ է։


== Ծանոթագրություններ ==
Էննի (ֆիլմ)

Էննի (անգլ.՝ Annie), 2014 թվականին նկարահանված ֆիլմ։


== Սյուժե ==
10 տարեկան Էննին ապրում է Նյու Յորքի որբերի կացարանում, ուրիշ աղջիկների հետ, իրենց մանկավարժ՝ Կոլին Հանիգանի հսկողության տակ։ Նա եղել էր երգչուհի, ում կյանքը լավ չդասավորվեց։ Բիզնեսմեն Ուիլլ Ստակսը ընտրարշավ է կազմակերպում, որ դառնա Նյու-Յորքի քաղաքապետք, բայց նա այդքան էլ հայտնի չէ ընտրողների մեջ։ Երբ Էննին տուն էր վերադառնում իր ծնողների մասին տեղեկությունների անհաջող փորձից, նա տեսնում է, թե ինչպես երկու երեխա քարկոծում են շանը և փորձեց նրանց կանգնեցնել։ Էննին համարյա թե չընկավ մեքենայի տակ, նրան փրկեց Ուիլլ Ստակսը։ Դեպքի նկարահանում ընկավ համացանց և Ստակսի ռեիտինգը բարձրացավ։ Նրա խորհրդականը առաջարկում է գտնել Էնիին, որպեսզի օգտագործի նրան ռեյտինգի բարձրացման համար։ Հետզհետե Ուիլլը աղջկա հնադեպ կապվածություն է զգում։


== Դերերում ==
Ուիլլ Ստակս - Ջեյմի Ֆոկս
Էննի - Կուվենժանեյ Ուիլս
Գրեյս - Ռոուզ Բիրն
Կոլին Հանիգան - Քեմերոն Դիաս
Գայ - Բոբբի Կաննավալ
Նեշ - Ադեվալ Ակինուոե - Ագբաջե
Լոու - Դեվիդ Զայաս
Տեսս - Զոի Մարգարետ Կոլետտի
Միա - Նիկոլետ Պերինի
Իզաբելլա - Իդեն Դունկան - Սմիթ
Սայմոն - Էշթոն Քաթչեր


== Ծանոթագրություններ ==


== Աղբյուրներ ==
Պաշտոնական կայք
Ֆիլմի մասին New York Times կայքում
Ֆիլմի մասին Variety կայքում
Nokia N950

Nokia N950 (գործարանային մակնիշ-680) —  QWERTY-ստեղնաշարով սմարթֆոն, թողարկված 2011թվականից, Nokia ընկերության կողմից։ Համարվում է առաջին սարքավորումը, որն աշխատել է MeeGo օպերացիոն համակարգով։ Թողարկվել է 5000  նմուշ և անվճար տրամադրվել է օպերացիոն համակարգի մասնագետներին, 250 հատ տրվել է  open-source- MeeGo ընկերության հետ համագործակցող անձանց, մնացածը՝ Nokia Developer Network  ընկերության աշխատակիցներին։


== Նկարագրություն ==
Nokia N950- ի հիմնական առանձնահատկությունն այն է, որ ունի «հորիզոնական սահիկ»։ Նրա վրա տեղադրված է չորսշարքանի   QWERTY-մստեղնաշարը։ Nokia E7-ի նման ունի սահող մեխանիզմ, սակայն տարբերվում է հիմնականում ստեղնաշարի դիրքով՝ այն ձգված է էկրանի ստորին եզրագծով։ Սարքի կաղապարը պատրաստված է սև ալյումինից, պլաստիկ ներդիրով։ Հակառակ կողմոիւմ տեղադրված են տեսածցիկի աչքը և երկու սեղմակներ։ Ձախ կողմում սլաքի պատկերով բացվող կաթարիչն է, որի տակ գտնվում է SIM-քարտի համար նախատեսված ստանդարտ չափսերով փոսիկը։ Աջ կողմում տեղադրված է ձայնի կարգավորման վահանակը։ Վերևում գտնվում է mini-jack և MicroUSB միացման փոսիկը, ինչպես նաև անջատիչը։ Ստորին հատվածում  խոսափողն է։ Ծրագրային ապահովումը նման է իր նախորդների կառուցվածքին։


== Ծրագրային ապահովում ==


== Բնութագրեր ==


== Նշումներ ==
Հնագիտության և արվեստագիտության ինստիտուտ

Հնագիտության և արվեստագիտության ինստիտուտ, խորհրդային գիտահետազոտական հաստատություն, որը նախ գտնվել է Մոսկվայի պետական համալսարանի հասարակագիտության ֆակուլտետի ենթակայության տակ, ապա՝ Ռուսաստանի հասարակական գիտությունների գիտահետազոտական ինստիտուտների ասոցիացիայի։
1921 թվականի օգոստոսի 5-ին Պետական գիտական խորհրդի գիտա-քաղաքական բաժանմունքի նիստում, ի թիվս այլ գիտահետազոտական ինստիտուտների, Մոսկվայի պետական համալսարանին առընթեր հիմնադրվել է Արվեստագիտության ինստիտուտը, և մինույն ժամանակ հաստատվել են նրա կառուցվածքն ու հաստիքացուցակը։ Հոկտեմբերի 18-ին ինստիտուտի կազմում ներառվել է հնագիտության բաժինը, և այն վերանվանվել է Հնագիտության և արվեստագիտության ինստիտուտ։


== Կառուցվածք ==
1921-1924 թվականներին ինստիտուտը բաժանվել է յոթ բաժինների․

Հնագիտության
Անտիկ արվեստի (Վլադիմիր Մալմբերգ, Ն. Շչերբակով, Դմիտրի Նեդովիչ, 1922 թվականից՝ Ալեքսանդր Անիսիմով)
Ռուսական արվեստի ( Ալեքսեյ Սիդորով)
Արևմտյան արվեստի (Վ. Գիացինտով)
Արևելյան արվեստի (Բորիս Դենիկե)
Արվեստի տեսության (Բորիս Վիպեր, Ալեքսանդր Գաբրիչևսկի)
Կիրառական արվեստի (փաստացի չի գործել)Սկզբում տնօրենն նշանակվել է Իգոր Գրաբարը, սակայն արդեն 1921 թվականի նոյեմբերին նրան փոխարինել է Բորիս Վիպերը։
1924 թվականին Ռուսաստանի հասարակական գիտությունների գիտահետազոտական ինստիտուտների ասոցիացիայի հիմնադրումից հետո ինստիտուտը վերակազմավորվել է, և այն սկսել է գլխավորել կոլեգիան․

Տնօրեն (լուսավորության ժողկոմ Անատոլի Լունաչարսկի, ապա Վլադիմիր Ֆրիչե)
Տնօրենի տեղակալ (Պյոտր Կոգան)
Արվեստագիտության բաժանմունքի նախագահ (1927 թվականից՝ սեկցիայի) (Ա. Սիդորով, եղել է տնօրենի պաշտոնակատար)
Աոցիոլոգիական բաժնի նախագահ (1928 թվականից՝ տեսության և մեթոդաբանության բաժին) (Վլադիմիր Ֆրիչե, 1928 թվականից՝ Ի. Մացա)
Հնագիտության բաժնիի նախագահ (Վ. Գորոդցով)
քարտուղար (Գ. Ժիդկով)1931 թվականի ապրիլի 10-ին ինստիտուտը լուծարվել է Ռուսաստանի հասարակական գիտությունների գիտահետազոտական ինստիտուտների ասոցիացիայի հետ միասին։


== Ծանոթագրություններ ==


== Գրականություն ==
Яворская Н. В. Отделение искусствознания и социологическая секция Института археологии и искусствознания РАНИОН // Яворская Н. В. Из истории советского искусствознания. — М.: Советский художник, 1987. — С. 13—33.
Ալբերտ Մխիթարյան

Ալբերտ Մուկուչի Մխիթարյան (1954, Լենինական, Հայկական ԽՍՀ, ԽՍՀՄ), Ֆրանսիայում բնակվող հայ ճարտարապետ, քանդակագործ, նկարիչ։


== Կենսագրություն ==
Ալբերտ Մխիթարյանը ծնվել է 1954 թվականին Գյումրիում։ Սովորել է Գյումրիի Մերկուրովի անվան նկարչական դպրոցում։ 1981 թվականին ավարտել է Երևանի պոլիտեխնիկական ինստիտուտի ճարտարապետության բաժինը։ Ճարտարապետությանը զուգահեռ զբաղվել է քանդակագործությամբ ու նկարչությամբ։ 1998 թվականին ընտանիքի հետ տեղափոխվել է Ֆրանսիա։ Ապրում և ստեղծագործում է Նիս քաղաքում։


== Ստեղծագործություններ ==
1999 թվականին Նիսի եկեղեցական խորհրդի պատվերով ստեղծել է 2 մետր բարձրություն ունեցող խաչքար, որը տեղադրվել է Նիսի հայկական եկեղեցու բակում։ Քրիստոնեությունը որպես պետական կրոն ընդունելու 1700-ամյակի առիթով Ալբերտն ստեղծել է հարթաքանդակ (330×220 սմ) Նիսի Աստվածամոր տաճարի գլխավոր շքամուտքի համար։ 2002 թվականին Կաննում ստեղծել է մոնումենտալ հուշակոթող՝ նվիրված Հայոց ցեղասպանության և Երկրորդ համաշխարհային պատերազմում Ֆրանսիայի ազատագրման համար մարտնչած և զոհված մարտիկների հիշատակին։


== Ցուցահանդեսներ ==
Ցուցահանդեսներ է ունեցել Հայաստանում, Իրանում և ԱՄՆ-ում։ 
2017 թվականին Երևանի ժամանակակից արվեստի թանգարանում կազմակերպվել է Մխիթարյանի անհատական ցուցահանդեսը։ Նույն թվականին առաջին անգամ անհատական ցուցահանդես է ունեցել հայրենի քաղաքում՝ Գյումրիի Սերգեյ Մերկուրովի տուն-թանգարանում «Իմ կարոտը Գյումրիին» խորագրով։ Բազմաժանր ցուցահանդեսում Մխիթարյանը ներկայացրել է 20 քանդակ և 30 նկար։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Catalogue d'expositions d'Albert Mkhitarian 978-99941-0-728-5
Ֆրանսաբնակ հայազգի արվեստագետը Գյումրիում էր
Մ.թ.ա. 363


== Դեպքեր ==


== Ծնունդներ ==


== Մահեր ==
Սևիլյայի պատմություն

Սևիլյան Իսպանիայի կարևորագույն քաղաքներից մեկն է սկսած հնագույն ժամանակներից։ Քաղաքի առաջին բնակիչները հիշատակվում են Տարտեսոսի ժամանակներից։ Որպեսզի պաշտպանվեին կարթագենցիների ասպատակություններից, հռոմեացիները հիմնեցին Իտալիկա (այժմ Սանտիպոնս) բնակավայրը, որը ընդամենը 9 կմ է հեռու Սևիլյայից։ Իտալիական, որը հռոմեական կայսրեր Տրոյանի և Հարդիան ծննդավայրն էր, հիմնադրվե լե քրիստոսից առաջ 206-205 թվականներին։ Իտալիկան Հիսպանիայում հռոմեական մշակույթի յուրահատուկ օրինակ է։ Այն այժմ համարվում է զբոսաշրջիկության կենտրոն։
Վեստգոթական թագավորության տարիներին քաղաքը ծառայել է թագավորական նստավայր։
Ալ-Անդալուսի (Մուսուլմանական Իսպանիա) ժամանակ քաղաք կուրայի նստավայրն էր (իսպաներեն cora), որը մտնում էր Կորդովայի խալիֆայության մեջ, հետո դարձավ Սևիլյայի տայֆայի մայրաքաղաք (Արաբերեն. طائفة أشبيليّة, Տաիֆա Իշբիլիա), այնուհետև այն նվաճեցին Կաստիլիայի քրիստոնեական թագավորությունը Ֆերդինանդ III-ի գլխավորությամբ, ով առաջինը հուղարկավորվեց տաճարում։
Ռեկոնկիստայից հետո Սևիլյան վերաբնակեցվեց քրիստոնյա ազնվականներով, որպես թագավորության մայրաքաղաք և որտեղ ընտրում էին Գեներալների Կորտեսը։ Ուշ միջնադարում քաղաքում հիմնադրվեց նավահանգիստը և այն դարձավ միջազգային առևտրականների հանգրվան, սակայն քաղաքին ծանր հարված հասցրեց ժանտախտը 1348 թվականին և հակահրեական ապստամբությունները 1391 թվականին։

Ամերիկայի հայտնաբերումից հետո Սևիլյան դարձավ Իսպանական կայսրության տնտեսական կենտրոնը, զբաղեցնելով մենաշնորհային դիրք միջատլանտյան առվևտրի բնագավառում, ինչը բացեց քաղաքի համար ոսկե դարաշրջան։ Այս ժամանակահատվածում կառուցվեցին քաղաքի հիմնական մշակութային օջախները Գվադալակիվիր գետի երկայնքով, սակայն շուտով քաղաքը զիջեց իր մենաշնորհային դիրքը Կադիսին։
19-րդ դարում քաղաքում կառուցվեց արդյունաբերական շինություններ և երկաթգծի կայարաններ, որոնք քաղաքը կապեցին Եվրոպայի հետ։ 20-րդ դարում Սևիլյան տեսավ Իսպանիայի քաղաքացիական պատերազմի արհավիրքները, ինչպես նաև քաղաքը ընտրվեց Անդալուսիայի վարչական կենտրոն։


== Ծանոթագրություններ ==
Անկյունասար

Անկյունասար, բլուր Հայաստանի Շիրակի մարզում, Արագածի լեռնազանգվածի հյուսիս-արևմտյան ստորոտին, Շիրակի սարահարթի արևելյան կողմում, Արթիկ քաղաքից 0,5 կմ հարավ-արևմուտք։ Բարձրություն 1865  մ։


== Ծանոթագրություններ ==
Գոհար Ֆիլոյան

Գոհար Գաստոնի Ֆիլոյան (հունվարի 2, 1914(1914-01-02), Վլադիկավկազ, Ռուսական կայսրություն), հայ մանկագիր, արձակագիր, Հայաստանի գրողների միության անդամ 1974 թվականից։


== Կենսագրություն ==
Ծնվել է 1914 թվականի հունիսի 2-ին, Վլադիկավկազ քաղաքում։ 1938 թվականին ավարտել է Թբիլիսիի մանկաբանական ինստիտուտը և աշխատել մանկապարտեզում որպես դաստիարակչուհի։ 1942 թվականից բնակվում է Երևանում։
Նրա մի շարք ստեղծագործություններ լույս են տեսել վրացերեն և ռուսերեն լեզուներով։


== Երկեր ==
Թռչնիկ երաշտահավիկը, Երևան, Հայպետհրատ, 1960, 16 էջ, տպ․ 20.000
Կախարդական ծաղիկը, Երևան, Հայպետհրատ, 1961, 13 էջ, տպ․ 5.000
Միկի և Պակի արկածները, Երևան, «Հայաստան», 1969, 104 էջ, տպ․ 15.000
Իմ բարեկամները, Երևան, «Հայաստան», 1972, 92 էջ, տպ․ 10.000
Շղիկներ, Երևան, «Սովետական գրող», 1982, 97 էջ, տպ․ 10.000
Հեքիաթների աշխարհում, Երևան, «Սովետական գրող», 1985, 104 էջ, տպ․ 15.000


== Տես նաև ==
Հայաստանի գրողների միության անդամների ցանկ


== Աղբյուրներ ==
Հայկ Խաչատրյան (1986)։ Գրական տեղեկատու։ Երևան: «Սովետական գրող»։ էջ էջ 579
Գռավ

Գռավ, Քոսի ջուր, հանքային աղբյուր Եղեգնաձորի շրջանում, Ագարակաձոր-Բոլորաբերդ ճանապարհին։ Գտնվում է Ագարակաձոր գյուղից 4 կմ հեռավորության վրա։


== Ծանոթագրություններ ==
Հիմարները մեռնում են

«Հիմարները մեռնում են» կամ «Թեկուզ հիմարները մեռնեն» (անգլ.՝ Fools Die), ամերիկացի գրող Մարիո Պյուզոյի վեպը, հրատարակվել է 1978 թվականի հոկտեմբերի 9-ին։ Վեպում պատմվում է ազարտային խաղերի, ԶԼՄ-ի և կինոարտադրության աշխարհի մասին։ Գլխավոր հերոսը` Ջոն Մերլինը, ենթարկվում է իր սեփական բարոյականության կանոններին, որտեղ օրենքը և կազմակերպված հանցագործությունը հոմանիշներ են։ Իրադարձությունները կատարվում են Նյու Յորքում, Հոլիվուդում և Լաս Վեգասում։ Մարիո Պյուզոն «Հիմարները մեռնում են»-ը անվանել է իր սիրելի վեպը։


== Սյուժե ==
Վեպն սկսվում է Լաս Վեգասում, որտեղ ընկերները` Ջոն Մերլինը, Քալի Քրոսը և Ջորդան Համլին, Քսենեդյու հյուրանոցում ազարտային խաղեր խաղալով ժամանակ են անցկացնում։ Այդպիսի ազարտով էլ նրանք վերաբերում են կյանքին, որը նրանց համար նույն խաղն է։ Մի անգամ, մեծ շահումից հետո, Ջորդան Համլին ինքնասպան է լինում իր համարում։ Ջոն Մերլին վերադառնում է Նյու Յորք, իսկ Քալի Քրոսը դառնում է Քսենեդյու հյուրանոցի փոխտնօրենը։
Ջոն Մերլին, որը որբ էր հրապարակել է մեկ գիրք, պետք է աշխատի, որպեսզի ապրի։ Նա մասնակցում է ԱՄՆ-ի Նյու Յորքի զինվորագրության Պահեստային կենտրոնի կասկածելի նենգություններին, որի համար հետաքննություն է սկսվում, որը նրան անմեղ է ճանաչում։ Հետո նա աշխատում է թերթում, ծանոթանում է հայտնի գրող Օսանոյի հետ։ Սկսում է համագործակցել հոլիվուդյան ստուդիայի հետ, որը հետաքրքրված էր իր գրքի էկրանավորմամբ։ Կալիֆոռնիայում Ջոն Մերլինը սիրահարվում է Ջանելիին` սկսնակ դերասանուհուն։ Միաժամանակ հիասթափվում է կինոարտադրությունից, երբ ծանոթանում է Հոլիվուդի ներքին կյանքի հետ։
Նրա մոտիկ մարդիկ մեկը մյուսի ետևից մահանում են։ Քարլի Քրոսը սպանվել է Ճապոնիայում Գրոսվելտի` Քսենեդյու հյուրանոցի տնօրենի պատվերով։ Գլխավոր հերոսի եղբայրը` Արտի Մերլինը, մահանում է հանկարծակի սրտի կաթվածից։ Օսանոն, պարզվում է տառապում է անբուժելի հիվանդությամբ և որոշում է ինքնասպանություն գործել։ Ջոն Մերլին զարմանքով իմանում է, որ ձեռագիրը, որի վրա գրողը աշխատել էր տաս տարուց ավելի, փաստացի բաղկացած էր վեց էջից և դա ստեղծագործության ներածությունն է։ Վերջում Ջանելը մահանում է գլխուղեղի ուռուցքից, և Ջոն Մերլինը միայնակ է մնում։ Խաղալով կյանքի հետ` նա կորցնում է և՛ ընկերությունը, և՛ սերը։


== Ծանոթագրություններ ==


== Աղբյուրներ ==
Մարիո Պյուզո. Թեկուզ հիմարնեը մեռնեն, [ Ի. Դորոֆեյաի, Վ. Լենցայի թարգմանությունը]. — СПб.: Вега, 1994. — 559, [1] с. — 25000 экз. — ISBN 5-640-01536-7
Մարիո Պյուզո. Հիմարները մահանում են. — М.: КРОН-Пресс, 1995. — 603 с. — (Иллюзион). — ISBN 5-232-00129-9
Մարիո Պյուզո. Թեկուզ հիմարները մեռնեն.
Հին Կերկիրա

Կերկիրա քաղաքի պատմական կենտրոն կամ Հին Կերկիրա (հուն․՝ Παλαιά Πόλη της Κέρκυρας), Հոնիական ծովում գտնվող Կերկիրա (իտալական իրականության մեջ հայտնի է որպես Կորֆու) կղզու համանուն մայրաքաղաքի պատմական կենտրոնը, որը 2007 թվականից ի վեր ներառված է Հունաստանում ՅՈւՆԵՍԿՕ-ի Համաշխարհային ժառանգության օբյեկտների ցանկում որպես մշակութային ժառանգություն։
Կերկիրայի հին քաղաքը կազմված է վենետիկյան ժամանակաշրջանի քարակերտ շինություններից, որոնք կառուցվել են Վենետիկի հանրապետության տիրապետության տարիներին։ Արդյունքում՝ միջնադարյան քաղաքը վերակառուցվել է իտալական ճարտարապետության ազդեցության տակ՝ վերցնելով վերջինիս առանձնահատկություններն ու յուրահատկությունը։ Հին քաղաքի բնորոշիչներն են փոքրիկ և նեղ կողային փողոցները, կամարակերտ շենքերը և բազմաթիվ կամուրջները, որոնք հիշեցնում են Վենետիկ քաղաքը։  Պատմական կենտրոնի անբաժանելի մասն են կազմում նաև քաղաքի թվով երեսունյոթ ուղղափառ եկեղեցիները, որոնց թագն ու պսակն է համարվում Պանայա Սպիլիոտիս մայր տաճարը։
Կերկիրա քաղաքի պատմական կենտրոնի մասն են կազմում հետևյալ կառույցներն ու շինությունները՝

Կերկիրայի հին ամրոցը վենետիկյան ժամանակաշրջանի պաշտպանական շինություն է, որը կառուցվել է ավերակի վերածված բյուզանդական ամրության տեղում։ Բազմիցս գրավվել է օսմանյան թուրքերի կողմից, որի արդյունքում էլ վնասվել է։ Վերակառուցվել է Հունաստանի անկախացումից հետո։
Կերկիրայի թագավորական պալատը կառուցվել է 1819 թավականին։ Գտնվում է քաղաքի հին ամրոցի շրջակայքում և կառուցված է նեոդասական ճարտարապետական ոճով։
Սուրբ Սպիրիդոնի եկեղեցին Կերկիրայի հնագույն եկեղեցիներից է, որը ծառայում է հույն ուղղափառ եկեղեցու հավատացյալների համար։ Համարվում է քաղաքի ամենահին վանքերից մեկը, որը կառուցվել է 1580-ական թվականներին՝ Բյուզանդական կայսրության գոյության օրոք։
Սպիլիասի հրապարակը Հին Կերկիրայի գլխավոր պողոտաներից է, որը տեղակայված է հին քաղաքի կենտրոնական հատվածում և ընդգրկում է նշանավոր բազմաթիվ պատմական շինություններ։


== Ծանոթագրություններ ==
(8499) 1990 SC13

(8499) 1990 SC13, աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 22-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,905792 ա. մ., առավելագույնը մոտենում է 2,8791 ա. մ. հեռավորության վրա և հեռանում 2,9325 ա. մ.։ Արեգակի շուրջ մեկ ամբողջական պտույտ է կատարում 1809,24 երկրային օրվա ընթացքում, իր ուղեծրով շարժվելով միջինում 0,198979 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8499) 1990 SC13 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (4001-4100)

Աստերոիդների ցանկ (3901-4000)  • Աստերոիդների ցանկ  • Աստերոիդների ցանկ (4101-4200)
 Աստերոիդների ցանկ (3901-4000)  • Աստերոիդների ցանկ  • Աստերոիդների ցանկ (4101-4200)


== Աղբյուր ==
«Discovery Circumstances: Numbered Minor Planets (1)-(5000)»։ www.minorplanetcenter.net
Ջովաննա Անտոնելլի

Ջովաննա Անտոնելլի (պորտ.՝ Giovanna Antonelli, մարտի 18, 1976(1976-03-18), Ռիո դե Ժանեյրո, Բրազիլիա), թատրոնի և կինոյի բրազիլացի դերասանուհի, մոդել, հաղորդավար և պրոդյուսեր։ Ունի 3 երեխա՝ Պետրոն, Սոֆին և Անտոնին։


== Կենսագրություն ==


=== Ընտանիք ===
Նրա հայրը օպերային հայտնի երգիչ Հիլթոն Պրադոն է, իսկ մայրը՝ պրոֆեսիոնալ պարուհի Սուելլի Անտոնելլին։ 11 տարեկանից խաղացել է սիրողական թատրոնի բեմում։ Նրա կարիերան սկսվել է 14 տարեկանից մանկական Angélica հաղորդումից։ 4 տարի հետո առաջին անգամ նկարահանվել է «Տրոպիկանկա» սերիալում։ Հետագայում նա նկարահանվել է Կլոն (2001), Մեղքի գույնը (2004), Ամազոնիա (2006), Յոթ մեղք (2007) 7 կանայք և «Երեք քույրեր 2008, Խիզախ կինը, 2015 թվականին Խաղի օրենքները սերիալում։


=== Անձնական կյանք ===
Ջովաննան պաշտոնապես ամուսնացել է 2 անգամ։ Առաջին անգամ ամուսնացել է 1997 թվականին բիզնեսմեն Ռիկարդո Մեդինուի հետ, որի հետ ծանոթ է եղել դեռ դպրոցական տարիներից։ Նրանք համատեղ ապրել են ընդամենը 4 տարի և 2001 թվականին բաժանվել են։ Բազմասերիանոց Կլոն հեռուստասերիալի նկարահանումներից հետո նրա և Լուկասի դերը մարմնավորող Մուրիլու Բենիսիուի հետ հարաբերություններն ավելի խորացան։ 2004 թվականի դեկտեմբերին Ջիովաննան ենթարկվեց ավտովթարի, իսկ հարցազրույցի ժամանակ, որը տեղի ունեցավ հիվանդանոցից դուրս գրվելուց հետո, նա հայտարարեց, որ հղի է։
Ջովաննան և Մուրիլիոն 2005 թվականի մայիսի 24-ին ունեցան որդի, որին անվանեցին Պիետրո։ Նրանք բաժանվեցին 2007 թվականին։
2007 թվականի մայիսին Ջիովաննան ամուսնացավ ամերիկացի բիզնեսմեն Ռոբերտո Լուկասցիոյի հետ։ Ճոխ հարսանիքից հետո, որը տեղի ունեցավ Իտալիայում, զույգը բաժանվեց։ Նրանք համատեղ ապրեցին ընդամենը 4 ամիս։
Հիմա Ջովաննան ամուսնացած է ռեժիսոր Լեոնարդո Նոգեյրայի հետ։ Նրանք ունեն 2 աղջիկ՝ Անտոնի և Սոֆի։ Սակայն նրանց ամուսնությունն օրինական չէ։


== Ծանոթագրություններ ==
Վասիլևկա (ավան, Մակեևկայի քաղաքային խորհուրդ)

Անվան այլ կիրառումների համար տե՛ս՝ ՎասիլևկաՎասիլևկա (ուկրաիներեն՝ Василівка), ավան Ուկրաինայի Դոնեցկի մարզի Մակեևկայի քաղաքային խորհուրդում։
2001 թվականի տվյալներով Վասիլևկա ավանում բնակվում էր 112 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(2396) Կոչի

(2396) Կոչի (անգլ.՝ Kochi), աստերոիդ աստերոիդների հիմնական գոտում։ Հայտնաբերվել է 1981 թվականի փետրվարի 9-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,797374 ա. մ., առավելագույնը մոտենում է 2,6004 ա. մ. հեռավորության վրա և հեռանում 2,9944 ա. մ.։ Արեգակի շուրջ մեկ ամբողջական պտույտ է կատարում 1708,93 երկրային օրվա ընթացքում, իր ուղեծրով շարժվելով միջինում 0,210658 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2396) Կոչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեոնիդ Գրեկով

Լեոնիդ Գրեկով (ռուս.՝ Леони́д Ива́нович Гре́ков, օգոստոսի 11, 1928(1928-08-11), Լուգանսկ, Ուկրաինական ԽՍՀ, ԽՍՀՄ - հոկտեմբերի 31, 2004(2004-10-31), Մոսկվա, Ռուսաստան), խորհրդային և ռուս դիվանագետ։


== Կենսագրություն ==
1963 թվականից Մոսկվայում գտնվել է կուսակցական աշխատանքի, 1963 թվականից մինչև 1966 թվականը եղել է Խորհրդային Միության կոմունիստական կուսակցության քարտուղար, իսկ հետո՝ Կալինինյան շրջկոմիտեի առաջին քարտուղար, իսկ 1971-1976 թվականներին ԽՄԿԿ-ի Մոսկովյան շրջկոմի երկրորդ քարտուղար։
1976 թվականից մինչև 1983 թվականը եղել է Ուզբեկստանի կոմունիստական կուսակցության կենտրոնական կոմիտեի երկրորդ քարտուղար։
1983 թվականի հուլիսի 10-ից մինչև 1988 թվականի փետրվարի 26-ը Բուլղարիայում եղել է ԽՍՀՄ արտակարգ և լիազոր դեսպան։
1988 թվականից մինչև 1990 թվականը եղել է ԽՍՀՄ արտաքին տնտեսական կապերի հանձնաժողովի նախագահի տեղակալ։
1971 թվականից մինչև 1990 թվականը եղել է Խորհրդային Միության կոմունիստական կուսակցության կենտրոնական կոմիտեի անդամ։


== Դիվանագիտական աստիճան ==
Արտակարգ և լիազոր դեսպան


== Ծանոթագրություններ ==


== Գրականություն ==
Дипломатический словарь / под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах. — М.: Наука, 1985—1986. — Т. 1. — С. 271.


== Արտաքին հղումներ ==
Կենսագրությունը ЦентрАзия կայքում
Կենսագրությունը proza.ru կայքում
Խիդեշլեբի

Խիդեշլեբի (վրաց.՝ ხიდეშლები), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 29 մարդ։


== Ծանոթագրություններ ==
1481

1481 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1481 թվականն է, 
XV դարի 81-րդ տարին։


== Դեպքեր ==
Մայիսի 3՝ մահանում է օսմանյան սուլթան Մեհմեդ II-ը, նրան փոխարինում է իր որդի Բայազիդ II-ը։
Մայիսի 21՝ մահանում է Դանիայի և Նորվեգիայի թագավոր՝ Քրիսթիան I-ը, նրան փոխարինում է իր որդի Հանսը (1481-1513)։


=== Առանց ամսաթվերի ===
Ֆրիբուրը և Զոլոթուրնը դառնում են Շվեյցարիայի կանտոններ։
հրդեհն ավերում է Փարիզի Աստվածամոր տաճարի տանիքը և սրագագաթները։
փորագրվում է ացտեկների Արևի քարը։


== Ծնունդներ ==
Մարտի 7՝ Բալդասարե Պերուցցի, իտալացի ճարտարապետ և նկարիչ (մ. 1537)
Հուլիսի 2՝ Քրիսթիան II՝ Դանիայի, Նորվեգիայի և Շվեդիայի թագավոր (մ. 1559)


== Մահեր ==
Օգոստոսի 28՝ Ալֆոնսու V, Պորտուգալիայի թագավոր (ծն. 1432)
Շչելկուն

Շչելկուն (ռուս.՝ Щелкун), գյուղ Ռուսաստանի Սվերդլովսկի մարզի Սիսերտսկի քաղաքային օկրուգի կազմում։
Բնակչությունը վերջին գրանցված տվյալներով կազմում էր 3100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
2 + 2 = 5 (երգ)

«2 + 2 = 5», բրիտանական ռոք Ռեդիոհեդ խմբի երգը, որը թողարկվել է 2003 թվականին նրանց վեցերորդ Hail to the Thief ձայնասկավառակի երրորդ սինգլի կարգավիճակով։ Ձայնասկավառակի անունը ևս հիշատակվում է երգում։ Ստեղծագործության այլընտրանքային անվանումն է «The Lukewarm»։


== Երգի մասին ==
Երգի «2 + 2 = 5» անվանումը հղվում է Ջորջ Օրուելի «1984» վեպի անհավանականության խորհրդանիշին։ Այդ ստեղծագործության մեջ ապագային ամբողջատիրական պետության բնակիչները երկմտում են՝ փոխելով իրենց սեփական խիղճն ու համոզմունքները նրանով, ինչը վերագրում են վերին աշխարհին։ Վեպի վերջում գլխավոր հերոսի անհատականությունը վերանում է, երբ նա գիտակցում է, որ երկու գումարած երկու իսկապես հավասար է հինգի։ Երգում հանդիպում են այլ նման հակադրություններ, օրինակ՝ «ապրիլյան հեղեղով հունվար»։ Վերջինս, հնարավոր է, որ կապված է Թոմ Յորքի՝ կլիմայի փոփոխության մտավախությունների հետ։
Երկրորդ անվանումը՝ «The Lukewarm» («Անտարբեր»), Յորքի խոսքերով՝ ընտրվել է Դանթե Ալիգիերիի ստեղծագործությունների ազդեցությամբ։
Երգի որոշ տողեր, օրինակ՝ «All hail to the thief, but I’m not», հաճախ կապում են ԱՄՆ–ի 2000 թվականի նախագահական ընտրություններում Ջորջ Բուշի ոչ միանշանակ հաղթանակի հետ։ Երաժիշտներն այդ կարծիքը ժխտում են։


=== Չարթեր ===


== Երգացանկ ==
CD 1։2 + 2 = 5 — 3։21
Remyxomatosis (Christian Vogel RMX) — 5։07
There There (first demo) — 7։43CD 2։2 + 2 = 5 — 3։21
Skttrbrain (Four Tet remix) — 4։26
I Will (Los Angeles version) — 2։14DVD։2 + 2 = 5 — 3։21
Sit Down Stand Up (Ed Holdsworth's video)
The Most Gigantic Lying Mouth of All Time (excerpt)


== Անձնակազմ ==
Թոմ Յորք՝ վոկալ, կիթառ
Ջոնի Գրինվուդ՝ կիթառ
Էդ Օ'Բրայեն՝ կիթառ, էֆեկտներ, բեք վոկալ
Քոլին Գրինվուդ՝ բաս կիթառ
Ֆիլ Սելուեյ՝ հարվածային գործիքներ


== Ծանոթագրություններ ==


== Արտաքին հղումներ ==
Radiohead–ի պաշտոնական կայք(անգլ.)
Լաուլասմաա

Լաուլասմաա (էստ․՝ Laulasmaa), գյուղ Էստոնիայի Հարյումաա նահանգի Կեիլա շրջանում։
2011 թվականի տվյալներով գյուղում բնակվում էր 627 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լի Ջե Վուկ

Լի Ջե Վուկ (հանգըլ: 이재욱; հանջա: 李宰旭, մայիսի 10, 1998(1998-05-10), Սեուլ, Հարավային Կորեա), հարավկորեացի դերասան։ Նա որպես դերասան էր հանդես եկել 2018 թ.-ին Հիշողություններ Ալ-Համբրայի մասին-ում և հետագայում գլխավոր դերեր ստացավ Search: WWW-ում և Արտակարգ դու-ում։


== Կարիերա ==
Լի Ջե Վուկը իր դերասանական կարիերան սկսեց 2018 թվականին կողմնակի դերերով՝ Հիշողություններ Ալ-Համբրայի մասին հեռուստատեսային դրամայում որպես ծրագրավորող և Ջանգսարիի ճակատամարտ-ում՝ որպես զինվոր։
2019-ին Լին հանդես եկավ որպես tvN-ի հիմնական դերակատարներից մեկը՝ Search: WWW-ում և երկրորդ տղամարդ գլխավոր դերակատարներից՝ MBC-ի Արտակարգ դու-ում՝ որպես գլխավոր կին դերասանի մանկության ընկեր-փեսացուն։


== Ֆիլմագրություն ==


=== Ֆիլմեր ===


=== Հեռուստաշոու ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Lee Jae-wook at VAST Entertainment
Լի Ջե Վուկ Internet Movie Database կայքում
Օսլամով

Օսլամով (ուկրաիներեն՝ Осламів), գյուղ Ուկրաինայի Խմելնիցկիի մարզի Վինկովեցկի շրջանում։
2001 թվականի տվյալներով Օսլամով գյուղում բնակվում էր 1 353 մարդ։ Բնակավայրը զբաղեցնում է 3919 կմ² տարածք։ Բնակչության խտությունը կազմում էր 345,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տորֆ

Տորֆ (գերմ.՝ torf),այրվող օգտակար հանածո,ճահճային փտած բույսերից առաջացած ամուր զանգված, կիզահող (օգտագործվում է որպես վառելիք, պարարտանյութ և տեխնիկական զանազան նպատակների համար):Առաջացել է ճահճային բույսերի բնական չորացման և առատ խոնավության ու օդի դժվարեցված ներհոսքի պայմաններում ոչ լրիվ տրոհման պրոցեսում։ Տորֆի օրգանական նյութը բաղկացած է քայքայման տարբեր աստիճաններում գտնվող բուսական մնացորդներից։ Տարբերում են թույլ քայքայված, միջին քայքայվածության և խիստ քայքայված տորֆեր։
Ըստ առաջացման պայմանների և հատկությունների՝ տորֆերը բաժանվում են. 

վերնատորֆի
ներքնատորֆի
միջանկյալ տիպիՏ.-ն ունի բարդ քիմիական կազմություն, որը որոշվում է նրա ծագման պայմաններով, բուսական մնացորդների քիմիական կազմությամբ և քայքայման աստիճանով։
Տորֆի այրվող զանգվածի տարրային կազմն է.

ածխածին` 50-60%
ջրածին 5-6.5%
թթվածին` 30-40 %
ազոտ` 1-3%
ծծումբ` 0.1-1.5%Տորֆը բարդ կիսադիսպերս բազմաբաղադրամաս համակարգ է, որին բնորոշ է բարձր խոնավությունը բնական տեղադրման վայրում, ծակոտկենությունը և սեղմվելիության բարձր գործակիցը։ Ս.-ի տեքստուրան միատարր է, երբեմն շերտավոր, ստրուկտուրան՝ սովորաբար թելավոր կամ պլաստիկ։ Գույնը դեղին է, կամ տատանվում է գորշից մինչև սև։ Թույլ քայքայված Տորֆը չոր վիճակում ունի փոքր խտություն, ջերմահազորդականության փոքր գործակից և գազակլանման մեծ ունակություն։
Բարձր դիսպերսայնության Տորֆը չորացնելիս առաջանում է մեխանիկական մեծ ամրություն ունեցող խիտ բեկորներ, որոնց ջերմատվությունը, 40% խոնավությամ դեպքում տատանվում է 2650-3120կկալ/կգ սահմաններում։
Տորֆի ոչ մեծ հանքավայրեր կան ՀՀ Լոռու,Տավուշի և Գեղարքունիքի մարզերում։


=== Տորֆաբուժություն ===
Ցեխաբուժության եղանակ։ Տորֆի օգտագործումը բուժիչ նպատակով։ Սովորաբար օգտագործում են սանհիգենային պահանջներին համապատասխանող Տորֆեր։ Առավել արդյունավետ է բուսական մնացորդների բարձր քայքայվածություն և 42-52C ջերմաստիճան ունեցող տորֆը, որն ունի օրգանական նյութերի բարձր պարունակություն, փոքր ջերմահաղորդականություն, մեծ ջերմունակություն։ Կիրառվում է հիմնականում ապլիկացիայի եղանակով։ Տ.-ը երբեմն զուգակցում են էլեկտրաբուժության հետ


=== Տորֆահանույթ ===
Տորֆի հանքավայրը մշակելու ժամանակ կատարվող արտադրական պրոցեսների ամբողջություն։ Տորֆի էքսկավատորային եղանակն ընդգրկում է հում տորֆի արդյունահանումը բացահանքից, տորֆազանգվածի մշակումը և ժապավենաձև փռումը չորացման դաշտում, ֆրեզերայինը՝ հանքակուտակի փխրունացումը,8-25 մմ խորության շերտով։ Հանքավայրի մակերևույթի նախապատրաստումը կատարվում է չորացման ցանցը կառուցելուց և հանքակուտակը նախապես չորացնելուց հետո։ Անկախ հանքակուտակի օգտագործման նպատակից, նրա մակերևույթից հեռացնում են ծառային, իսկ երբեմն էլ` մամռային բուսականությունը, հանքակուտակի մշակվոզ շերտը 25-40 սմ խորությամբ ազատում փայտի ներփակումներից կամ էլ դրանք մանրացնում 8-25 մմ տրամաչափ ֆրակցիաների։ Տորֆադաշտի մակերևույթը առուներով և ջրանցքներով բաժանում են որոշակի տեղամասերի, որը նպաստում է գրունտային ջրերի մակարդակի իջեցմանը և հանքակուտակի խոնավության նվազեցմանը մինչև 86-89%։
Տորֆի հանքավայրի մակերևույթի նախապատրաստման բոլոր գործողությունները մեքենայացված են։ Միջինացված կոնդիցիոն հատկություններով տորֆ ստանալու համար կիրառում են հանքակուտակը խառնող կամ ցամաքուրդային հարստացուցիչ մեքենաներ
Աշխարհի առաջնության եզրափակիչ 1978

Աշխարհի առաջնության եզրափակիչ 1978, Աշխարհի առաջնության եզրափակիչ հանդիպում։ Տեղի է ունեցել 1978 թվականի հունիսի 25-ին, Բուենոս Այրես քաղաքի «Մոնումենտալ» մարզադաշտում։ Խաղը տեղի է ունեցել Արգենտինայի և Հոլանդիայի հավաքականների միջև։ Չեմպիոն է դարձել Արգենտինայի հավաքականը, որը Հոլանդիայի հավաքականին հաղթել է 3։1 հաշվով։


== Խաղի հաշիվը ==


== Տես նաև ==
Ֆուտբոլի աշխարհի առաջնություն 1978


== Ծանոթագրություններ ==


== Արտաքին հղումներ ==
1978 FIFA World Cup Final holland78.net Archived 2008-09-11 at the Wayback Machine.
Չան Կայշի

Չան Կայշի, չինարեն՝ 蔣介石 Ծյան Ծե Շի, հոկտեմբերի 31, 1887(1887-10-31)[…], Սիկոու, Imperial China - ապրիլի 5, 1975(1975-04-05)[…], Թայբեյ, Չինաստանի Հանրապետություն), չինացի ռազմաքաղաքական գործիչ, Չինաստանի Հանրապետության (Թայվան) առաջնորդը 1928-1975 թթ։
Ավարտել է Բաոդինի և Տոկիոյի ռազմական, ակադեմիաները։ 1920-ական թվականներին, քողարկվելով իբրև «ձախ» գոմինդանական, հարել է Սուն Յաթ Սենին։ 1926-1927 թվականներին, որպես ազգային-հեղափոխական բանակի գլխավոր հրամանատար, մասնակցել է Չինաստանի հյուսիսի դեմ ռազմական, գործողություններին։ 1927 թվականին կատարել է հեղաշրջում և հաստատել բռնատիրական վարչակարգ։ Իր ձեռքում է կենտրոնացրել է գոմինդանի կուսակցական, երկրի պետական և ռազմական, բոլոր բարձրագույն պաշտոնները, իրեն շնորհել գեներալիսիմուսի կոչում։ 1937 թվականին, Չինաստանի վրա Ճապոնիայի հարձակումից հետո, հարկադրված համաձայնության է եկել Չինաստանի Կոմկուսի հետ համատեղ գործելու վերաբերյալ։ Երկրորդ համաշխարհային պատերազմում Ճապոնիայի պարտությունից (1945 թվականի սեպտեմբերի 2) հետո մերժել է կոալիցիոն կառավարություն ստեղծելու վերաբերյալ ՉԿԿ-ի առաջարկը և 1946 թվականին սանձազերծել է քաղաքացիական պատերազմ։ Չինական ժողովրդական հեղափոխության հաղթանակից (1949) հետո իր զորքերի մնացորդների հետ փախել է Թայվան կղզի և հիմնավորվել այնտեղ։


== Ծանոթագրություններ ==
Ծիլն Ավարայրի

Ծիլն Ավարայրի, գրական-բանասիրական ամսագիր։ Լույս է տեսել 1866-1867 թվականներին Կոստանդնուպոլսում։ Խմբագիր՝ Մ. Աղաբեկյան։
Մերժել է եվրոպական քաղաքակրթությունն ընդօրինակելու ուղին, հայ հասարակական կյանքի բարեփոխումը պայմանավորել միայն ազատագրական շարժումներով և հայ եկեղեցու ինքնուրույնությամբ։ Բացասական վերաբերմունք է ցուցաբերել «Պոլոժենիե»-ի հանդեպ՝ որպես հայ եկեղեցու իրավունքները սահմանափակող ձեռնարկի։ Տպագրել է հրապարակախոսական նյութեր, գրական-գեղարվեստական ստեղծագործություններ։


== Ծանոթագրություններ ==
Կալեպիա

Կալեպիա (հուն․՝ Καλλέπια), գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների՝ բնակչությունը կազմում է 220 մարդ։ Տեղակայված է Լետիմվու գյուղից 2 կմ դեպի հարավ։


== Ժողովրդագրություն ==


== Ծանոթագրություններ ==


== Աղբյուրներ ==
Kallepia (անգլ.)
Նելլի Խաչատրյան

Նելլի Խաչատրյան (նոյեմբերի 25, 1935(1935-11-25), Երևան, Հայկական ԽՍՀ, ԱԽՖՍՀ, ԽՍՀՄ), հայ լեզվաբան, գրականագետ, թարգմանիչ, Հայաստանի գրողների միության անդամ (1989)։


== Կենսագրություն ==
Նելլի Խաչատրյանը ծնվել է 1935 թվականի նոյեմբերի 25-ին Երևան քաղաքում։ Միջնակարգ կրթությունը ստացել է Երևանի Անտոն Չեխովի անվան թիվ 55 դպրոցում, որը ոսկե մեդալով ավարտել է 1955 թվականին։ 1960 թվականին գերազանցությամբ ավարտել է Երևանի պետական համալսարանի բանասիրական ֆակուլտետի ռուսական բաժինը։ 1961 թվականից  դասախոսել է նույն ֆակուլտետում։ 
Բազմաթիվ մատենագիտական աշխատությունների հեղինակ է։ Հայկական ֆակուլտետների համար տպագրված ռուսաց լեզվի բուհական դասագրքի հեղինակ է։ Իր մասնակցությունն է ունեցել ռուսաց լեզվի և գրականության դասավանդողների միջազգային ասոցիացիայի կոնգրեսներին։ Մեծ Բրիտանիայում դասավանդել է ռուսաց լեզու (1988 թվական)։ Թարգմանել է հայ դասականների և ժամանակակիցների ստեղծագործությունները, գրականագիտական և քննադատական աշխատությունները, որոնք տպագրվել են համամիութենական մամուլում։ 


== Թարգմանություններ հայերենից ռուսերեն ==
Վահան Թամարյան, «Արյունաբանություն», Եր., 1997
Հովհաննես Մելքոնյան, «Հեծանիվ», Մոսկվա, 1982
Մկրտիչ Արմեն, «Հեղնար աղբյուր», Եր., 1979, 1984 (այս թարգմանությունից կատարվել են նաև ֆրանսերեն (1987 թվական) և լեհերեն (1989 թվական) թարգմանություններ)
Րաֆֆի, «Սամվել», Եր., 1982, 1988
Ծերենց, «Թորոս Լևոնի», Եր., 1969


== Ծանոթագրություններ ==


== Արտաքին հղումներ ==
Хачатурян Нелли Арташесовна
Արցունքի շատրվան

Արցունքի շատրվան (Ղրիմի թաթարերեն՝ Közyaş Çeşmesi, ուկրաիներեն՝ Фонтан Сліз, ռուս.՝ Фонтан слёз), սպիտակաթույր մարմարից կերտված շատրվան, որը գտնվում է Բախչիսարայի պալատի տարածքում։ Կառուցվել է 1764 թվականին։ Հռչակվել է ամբողջ աշխարհում շնորհիվ Ալեքսանդր Պուշկինի «Բախչիսարայի շատրվանը» պոեմի։


== Կառուցում ==
Ավանդույթն ասում է, որ շատրվանի շինարարության նախաձեռնողն է եղել Ղրիմի Քըրըմ Հիրեյ խանը։ Արցունքի շատրվանը կառուցվել է խանի սիրելի հարճի՝ Դիլարայի դամբարանին կից։ Վերջինս իր մահկանացուն կնքել է 1764 թվականին։ Ներկա դրությամբ շատրվանը տեղափոխվել է այդ վայրից։ Հիմա այն գտնվում է Խանսարայի (Բախչիսարայի պալատ) «շատրվանային բակ» հատվածում։ Տեղափոխվել է Դիլարա Բիկեչի դամբարանի պատից դեպի ավելի տեսանելի վայր՝ ի պատիվ Եկատերինա II կայսրուհու Ղրիմ այցելության։
Այսպիսի շատրվաններ Բախչիսարայում էլի կան, հատկապես «Ավազանային բակ»-ում։ Սրա նմանօրինակից կա տեղադրված թուրքական Թոփքափը ամրոցում՝ Ստամբուլում։ Այսպիսի տեսքով շատրվաններ շատ են տեղադրում իսլամադավան երկրներում, հատկապես այդ երկրների սուրբ վայրերում կամ գերեզմանոցներում։
Շատրվանի վերևի՝ ճակատային մասում Շեյխ պոետի բանաստեղծությունն է փորագրված, որը ձոնված է Քըրըմ Հիրեյին։
Իսկ շատրվանի ներքևի մասում գրված է Ղուրանի 18-րդ բանաստեղծության 76-րդ սուրահից մի հատված.

Ռուս քանդակագործ, ճարտարապետ Անդրեյ Իվանովիչ Շտակենշնայդերը ընդօրինակեց Արցունքի շատրվանների դիզայնը, երբ կառուցում էր Սանկտ Պետորբուրգի Փոքր Էրմիտաժի Տաղավարային սրահը։


== Գեղարվեստական գրականության մեջ ==
1820 թվականին Բախչիսարայի պալատ այցելեց ռուս բանաստեղծ Ալեքսանդր Սերգեևիչ Պուշկինը։ Նա պալատում շրջելիս հիացավ այդ շատրվանը տեսնելից։ Ու տպավորված այդ ամենից 1824 թվականին գրեց իր ամենահայտնի պոեմներից մեկը՝ «Բախչիսարայի շատրվանը»։
Ղրիմի թաթարների պատմության և մշակույթի թանգարանի աշխատակիցները ամեն օր Արցունքի շատրվանի «վերին ավազանում» երկու թարմ վարդ են տեղադրում։ Դա արվում է այն բանից հետո, երբ Պուշկինի «Բախչիսարայի շատրվանը» պոեմում հիշատակվում է այդ մասին։Ալեքսանդր Պուշկինի «Բախչիսարայի շատրվանը» պոեմից մի հատված, որի հայերեն թարգմանիչն է Սուրեն Վահունին.


== Գտնվելու վայր ==
Արցունքի շատրվանը ներկա դրությամբ գտնվում է Ղրիմի Հանրապետության Բախչիսարայ քաղաքում՝ Խանսարայի տարածքում։ Դե յուրե Ղրիմի թերակղզին պատկանում է Ուկրաինայի Հանրապետությանը, իսկ դե ֆակտո՝ Ռուսաստանին։


== Ծանոթագրություններ ==


== Արտաքին հղումներ ==
Другие достопримечательности Бахчисарая(չաշխատող հղում)
«Фонтан слез» (Сельсебиль) Archived 2006-05-05 at the Wayback Machine.
Աստերոիդների ցանկ (271401-271500)

Աստերոիդների ցանկ (271301-271400)  • Աստերոիդների ցանկ  • Աստերոիդների ցանկ (271501-271600)
 Աստերոիդների ցանկ (271301-271400)  • Աստերոիդների ցանկ  • Աստերոիդների ցանկ (271501-271600)
Իզոտրոպություն

Իզոտրոպետություն (իզո... և հունարեն՝ τρόπος- ուղղություն), մարմնի կամ տարածության ֆիզիկական հատկությունների միատեսակությունը բոլոր ուղղություններով։ Իզոտրոպ են բոլոր գազային, հեղուկ, համասեռ ամորֆ (ապակենման) և մակրոսկոպիկորեն համասեռ մանրաբյուրեղային մարմինները։ Գոյություն ունեն որոշ մեծությունների նկատմամբ իզոտրոպ, իսկ մյուսների նկատմամբ անիզոտրոպ մարմիններ, օրինակ, խորանարդային համակարգի բյուրեղների բեկման ցուցիչները, ջերմային ընդարձակման գործակիցները, էլեկտրահաղորդականությունը բոլոր ուղղություններով միատեսակ են, իսկ առաձգականության մոդուլները, նիստերի աճի արագությունները տարբեր են։
Ձևականորեն իզոտրոպությունն արտահայտվում է իբրև կոորդինատների հաշվարկման համակարգի պտույտների նկատմամբ ֆիզիկական համակարգի հատկությունների անփոփոխության (ինվարիանտության) պահանջ։ Ֆիզիկական համակարգի և տարածության իզոտրոպությունը հանգեցնում է շարժման քանակի մոմենտի պահպանման օրենքին


== Տես նաև ==
Ինվարիանտություն
Աչքավոր պինգվիններ

Աչքավոր պինգվիններ (լատ.` Spheniscus), պինգվինների ցեղ, ներառում է 4 տեսակ`

Spheniscus demersus - աչքավոր պինգվին
Spheniscus mendiculus - գալապագոսյան պինգվին
Spheniscus humboldti - գումբոլտա պինգվին
Spheniscus magellanicus - Մագելանյան պինգվինԱյս 4 տեսակի պինգվինները նման են չափսերով և վառ գունավորմամբ։ Աչքավոր պինգվինները չափսերով փոքր-ինչ տարբերվում են մյուս պինգվիններից։
Աչքավոր պինգվինները ապրում են Հարավային Ամերիկայի ափերին, գալապագոսյան պինգվիններն ապրում են հասարակածից մոտավորապես 10 կիլոմետր հարավ։


== Ծանոթագրություններ ==
Արտաշես Մաթևոսյան (բուսաբույծ)

Անվան այլ կիրառումների համար տե՛ս՝ Արտաշես Մաթևոսյան (այլ կիրառումներ)Արտաշես Ալեքսանդրի Մաթևոսյան (մարտի 9, 1904(1904-03-09), Կարճևան, Հայաստան - դեկտեմբերի 13, 1999(1999-12-13), Երևան, Հայաստան), հայ խորհրդային բուսաբույծ։ Գյուղատնտեսական գիտությունների դոկտոր (1948), պրոֆեսոր (1949)։ ՀԽՍՀ գիտության վաստակավոր գործիչ (1961), ՀԽՍՀ ԳԱԱ ակադեմիկոս (1996), թղթակից անդամ (1971)։ ԽՄԿԿ անդամ 1938 թվականից։


== Կենսագրություն ==
1931 թվականին ավարտել է Երևանի գյուղատնտեսական ինստիտուտը։ 1933 թվականից աշխատել է նույն ինստիտուտի բուսաբուծության ամբիոնում. 1956 թվականից՝ ամբիոնի վարիչ, 1950-1956 թվականներին՝ ուսումնա-գիտական աշխատանքների գծով տնօրենի տեղակալ։ 1941-1943 թվականներին մասնակցել է Հայրենական մեծ պատերազմին, Մալայա զեմլյայի մարտերին։ Ա.Մաթևոսյանի գիտական աշխատանքները վերաբերում են դաշտային կուլտուրաների մշակության և ՀԽՍՀ-ում կերի կայուն բազայի ամրապնդման հարցերին։ Վ. Ի. Լենինի անվան ՀամԳԳԱ Հարավային Կովկասի բաժանմունքի բուսաբուծության մասնաճյուղի և այլ գիտական խորհուրդների անդամ է։


== Պարգևներ ==
Լենինի շքանշան
«Պատվո նշան» շքանշան
ՀԽՍՀ գիտության վաստակավոր գործիչ (1961)


== Երկեր ==
Հայաստանի տեղական կուլտուրական կորնգանները։ ՀԽՍՀ պետհրատ, 1939, 111 էջ։
Բազմամյա խոտաբույսերի դերը հողի բերրիության բարձրացման գործում։ Երևան։ Ա. հ., 1949:
Դաշտային կերահայթայթում, Ե., 1950։
Հայաստանի կերային կուլտուրաները, Ե., 1959։
Շաքարի ճակնդեղի մշակությունը։ Հայաստան, Երևան, 1969, 52 էջ։
Բուսաբուծություն, 2 հրատ., Ե., 1977։
Эспарцеты Армении, Е., 1950.


== Ծանոթագրություններ ==


== Գրականություն ==
АН Арм.ССР. Персональный состав. 1943-1983. Е.,1984.
Ադամ Մաքքեյ

Ադամ Մաքքեյ (անգլ.՝ Adam McKayապրիլի 17, 1968(1968-04-17), Ֆիլադելֆիա, Փենսիլվանիա, ԱՄՆ), ամերիկացի դերասան, կինոռեժիսոր, սցենարիստ և պրոդյուսեր։


== Կենսագրություն ==
Ադամ Մաքքեյը ծնվել է 1968 թվականի ապրիլի 17-ին, Ֆիլադելֆիա քաղաքում, Պենսիլվանիա նահանգում։ Ավարտել է Great Valley միջնակարգ դպրոցը` Մալվերնում, այնուհետև սովորել է Պենսիլվանիայի համալսարանում և Թեմփլ համալսարանում։ Upright Citizens Brigadeկատակերգական թատերախմբի հիմնադիրներից մեկն է։ Improv Olympic Theater-ի շրջանավարտների շարքին է դասվում, ինչպիսիք են` Վինս Վոն, Մայք Մայերսը, Քրիս Ֆարլին, Թինա Ֆեյը, Էմի Պոլերը։
2000 թվականին մի քանի կարճամետրաժ ֆիլմեր է ստեղծել «Saturday Night Live» հեռուստաշոուի համար։ 2004 թվականին նկարահանել է իր առաջին լիամետրաժ գեղարվեստական ֆիլմը`  «[[Հաղորդավարը. Լեգենդ Ռոն Բուրգունդի մասին», որի սցենարը Մաքեյը գրել է Ուիլ Ֆերելի հետ։ Ինչպես նաև հայտնի է` «Խորթ եղբայրներ» (2008), «Խորը պահեստային ոստիկանները» (2010), «Ամուրիները» (2012), «Հաղորդավարը 2. Կրկին ողջույն» (2013), «Մրջյուն-մարդ» (2015)։ 2015 թվականին թողարկվել է «Իջեցման խաղ» ֆիլմը,որի սցենարիսներից մեկը Ադամ Մաքքեյն էր։ Ֆիլմը սցենարը հիմնված է Մայքլ Լյուիսի «Իջեցման մեծ խաղ։ Ֆինանսական դժբախտության գաղտնի զսպանակներ» գրքի վրա։ 2016 թվականին Ադամը առաջադրվել է «Օսկար» մրցանակի` Լավագույն հարմարեցված սցենար և  «Ոսկե գլոբուս»-ի` լավագույն սցենար կատեգորիաներում։ Արդյունքում արժանացել է «Օսկարի»։
2018 թվականին նկարահանված «Իշխանություն» ֆիլմը, որտեղ գլխավոր դերերը մարմնավորում են Ադամ Մաքքեյը և Քրիստիան Բեյլը, Ոսկե գլոբուս մրցանակաբաշխությանը արժանացել է 6 անվանակարգերի։ Ինչպես նաև այդ ֆիլմի համար Ադամ Մաքքեյը առաջադրվել է «Օսկարի»` ռեժիսորի լավագույն աշխատանք և լավագույն օրիգինալ սցենար կատեգորիաներում։


== Անձնական կյանք ==
Ադամ Մաքքեյը ամուսնացել է 1999 թվականին Շիրե Պիվենի հետ։ Նրանք երկու դուստր ունեն` Լիլի Ռոուզը և Պերլը։


== Ծանոթագրություններ ==


== Արտաքին հղումներ ==
Ադամ Մաքքեյ (անգլ.) Internet Movie Database կայքում
На сайте All Movie Guide (англ.)
Էլզա Իբրահիմովա

Էլզա Իբրահիմովա (ադրբ.՝ Elza İbrahimova), (հունվարի 10, 1938(1938-01-10), Հաջիկաբուլ, Ադրբեջանական ԽՍՀ, ԽՍՀՄ - փետրվարի 11, 2012(2012-02-11), Բաքու, Ադրբեջան), ադրբեջանական կոմպոզիտոր և երաժիշտ, Ադրբեջանի Հանրապետության և Դաղստանի ժողովրդական արտիստ։


== Կենսագրություն ==
Էլզա Իբրահիմովան ծնվել է 1935 թվականին Հաջիգաբուլ քաղաքում։ Նա սովորել է Բաքվի թիվ 8 երաժշտական դպրոցում։ Կրթություն է ստացել Ասաֆ Զեյնալլու անվան երաժշտական Դպրոցում, կոմպոզիտորական դասարանում։ 1964 թվականին ավարտել է Ու.Հաջիբեկովի անվան Ադրբեջանի Պետական Կոնսերվատորիայի կոմպոզիտորական բաժինը։


== Ստեղծագործություններ ==
Էլզա Իբրահիմովան իր առաջին երգը գրեց 1969 թվականին։ «Դա սուտ չէ» երգի առաջին կատարող Շովքեթ Ալեքպերովան էր։ Էլզա Իբրահիմովան հանդիսանում է Ադրբեջանում տանգոյի ժանրը ներկայացնող առաջին կոմպոզիտորներից մեկը։ «Ես զոհաբերում եմ», «Դուք պետք է ինձ», «Դու գնացիր այգին»-տանգոյի ժանրում գրված երգեր են։ Նա «Աֆետ», «Շեյխ Շամիլ» և «Օրորոցային երգ» երկերի, ինչպես նաև Ադրբեջանում նավթագործներին նվիրված օրհներգի հեղինակ է։ Էլզա Իբրահիմովան նաև գրել է ռոմանսներ, սոնատատներ, կանտատներ։ 
Էլզա Իբրահիմովան Երկարատև հիվանդությունից հետո վախճանվել է կյանքի 74 տարեկան հասակում։
1992 թ․-Ադրբեջանի Հանրապետության արվեստի վաստակավոր գործիչ;
2008 թ․-Ադրբեջանի Հանրապետության ժողովրդական արտիստ;


== Աշխատություններ ==
"Afət" operası («Աֆետ» օպերա)
"Yanan laylalar" operası, 1992 («Օրորոցային երգ» օպերա);
"Neftçilər himni", 2001 (նավթագործներին օրհներգ)
"Dünya sevənlərindi", 1998-(Նրանք, ովքեր սիրում են աշխարհը)
Mahnı və romanslar, 1990–2001-(երգեր և ռոմանսներ).
"Rekviyem", 2009-«Ռեքվիեմ»
"Gecələr bulaq başı"-(Գիշերը)


== Ֆիլմագրություն ==
Nəğməkar torpaq, 1981-(Երկրի երգը)
Bağışla, 1983-(Ներել)
Qayıdış, 1992-(Վերադարձ)
Yalçın, 2004-(Յալչըն)
Sən yadıma düşəndə, 2013-(Երբ ես հիշում եմ քեզ)


== Արտաքին հղումներ ==
Էլզա Իբրահիմովա Archived 2018-03-19 at the Wayback Machine.
Էլզա Իբրահիմովայի սիրած երգերը


=== Վիդեո ===
Էլզա Իբրահիմովայի մասին ֆիլմը (2013)
Էլզա Իբրահիմովայի կյանքը
Ադրբեջանի ժողովրդական արտիստ Էլզա Իբրահիմովայի գլուխգործոցները


== Ծանոթագրություններ ==
Էնդրյու Լինքոլն

Էնդրյու Լինքոլն (անգլ.՝ Andrew Lincoln, ծնված որպես՝ Էնդրյու Ջեյմս Քլաթերբակ (Andrew James Clutterbuck), սեպտեմբերի 14, 1973(1973-09-14), Լոնդոն, Միացյալ Թագավորություն), անգլիացի հեռուստատեսության և կինոյի դերասան, ռեժիսոր։ Առավել հայտնի է «Քայլող մեռյալները» հեռուստասերիալի գլխավոր հերոս Ռիք Գրայմսի դերով։ Լինքոլնի մասնակցությամբ այլ հայնտի բազմասերիանոց ֆիլմերից են «Այս կյանքը» (BBC հեռուստալիքով) և «Ուսուցիչները» (Channel 4 հեռուստաալիքով)։


== Կենսագրություն ==


=== Մանկություն ===
Էնդրյու Ջեյմս Քլաթերբակը (Լինքոլն կեղծանվամբ) ծնվել է 1973 թվականի սեպտեմբերի 14-ին Լոնդոն քաղաքում հարավաֆրիկացի բուժքրոջ և բրիտանացի ինժեներ-շինարարի ընտանիքում։ Մեծացել է Հալլ կոչվող վայրում, սակայն 10 տարեկան հասակում նրա ընտանիքը տեղափոխվել է Բաթում գտնվող նոր բնակավայր։
Իր ամառն անցկացրել Է Լոնդոնի Երիտասարդական ազգային թատրոնում և այնտեղ հետաքրքրվել է դերասանական կարիերայով։ «Beechen Cliff School» դպրոցն ավարտելուց հետո, որտեղ ստացել է իր առաջին դերասանական՝ Լովկով Պլուտի դերը «Օլիվեր» բեմադրությունում, Էնդրյուն ուսումը շարունակել է Դրամատիկական արվեստի թագավորական ակադեմիայում (RADA), որտեղ փոխել է իր ազգանունը Քլաթերբակից Լինքոլն։ Նրա ավագ եղբայրը՝ Ռիչարդ Քլաթերբակը, Բրեդֆորդ նա Էյվոնում գտնվող Սանկտ Լորենս դպրոցի տնօրենն է, որը հիմնադրվել է 2011 թվականին։


=== Կարիերա ===
Էնդրյու Լինքոլնը էկրանում առաջնաելույթ է ունեցել «Drop the Dead Donkey» ֆիլմում։ Լայն ճանաչում է ձեռք բերել «Քայլող մեռյալները» հեռուստասերիալի էկրան բարձրանալուց հետո, որտեղ խաղացել է շերիֆի նախկին օգնական Ռիք Գրայմսի և փրկվածների ոչ մեծ խմբի առաջնորդի գլխավոր դերը։ Հայտնի է դարձել նաև BBC-ի «Այս կյանքը»  հեռուստատեսային դրամայի էկրան բարձրանալուց հետո։ Էնդրյու Լինքոլնը Մեծ Բրիտանիայում ոչ միայն ֆիլմ է հնչյունավորել, այլ նաև դարձել է ռադիոյի գովազդային հոլովակների ձայն։
2006 թվականի հունիսի 10-ին ամուսնացել է «Ջեթրո Թալ» ռոք-խմբի մենակատար Յեն Անդերսոնի դստեր՝ Գաելի Անդերսոնի հետ։ 2007 թվականին ծնվել է Գաելի Անդերսոնի և Էնդրյու Լինքոլնի դուստրը՝ Մաթիլդան, իսկ 2009 թվականին՝ որդին՝ Արթուրը։


== Ֆիլմագրություն ==


=== Դերասան ===


=== Ռեժիսոր ===
2003՝ Ուսուցիչներ /  Teachers (2 էպիզոդ։ 3.12 և 3.13)


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
IMDb էջը
Անդրոսովո (գյուղ, Կիրովոգրադի շրջան)

Անդրոսովո (ուկրաիներեն՝ Андросове), գյուղ Ուկրաինայի Կիրովոգրադի մարզի Կիրովոգրադի շրջանում։
2001 թվականի տվյալներով Անդրոսովո գյուղում բնակվում էր 46 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գագիկ Սմբատյան

Գագիկ Ցոլակի Սմբատյան (փետրվարի 18, 1949(1949-02-18), Երևան, Հայկական ԽՍՀ, ԽՍՀՄ), հայ ջութակահար։ ՀՀ արվեստի վաստակավոր գործիչ (2015)։


== Կենսագրություն ==
Գագիկ Սմբատյանը ծնվել է 1949 թվականի փետրվարի 18-ին Երևանում։ 1964 թվականին ավարտել է Երևանի Ա. Սպենդիարյանի անվան երաժշտական դպրոցը (դասատու՝ Գ. Հարությունյան), 1968 թվականին՝ Ռ. Մելիքյանի անվան երաժշտ. ուսումնարանը։ Սովորել է Երևանի պետական կոնսերվատորիայում, որն ավարտել է 1974 թվականին (ղեկավար՝ Հ․ Սմբատյան)։ 1978 թվականին ավարել է ԵՊԿ ասպիրանտուրան (ղեկ.՝ Հ. Սմբատյան)։
1974-1976 թվականներին դասավանդել է Ա. Սպենդիարյանի երաժշտական դպրոցում և Ռ. Մելիքյանի անվան երաժշտական ուսումնարանում, 1976-1980 թվականներինին՝ Սենեգալի ազգային կոնսերվատորիայում, 1980 թվականից՝ Երևանի պետական կոնսերվատորիայում (1994 թվականից՝ պրոֆեսոր, 1997 թվականից՝ ամբիոնի վարիչ) և Երևանի Պ. Ի. Չայկովսկու անվան երաժշտական դպրոցում։
Համերգներով շրջագայել է Ուկրաինայում, Վրաստանում, Հունաստանում, Սենեգալում, Գամբիայում և այլուր։ Ա. Սաթյանի, Ռ. Սարգսյանի, Վ. Բաբայանի, Հ. Մելիքյանի, Ա. Յոլչյանի, Հարություն Դելլալյանի և ուրիշների ջութակի համար գրված բազմաթիվ ստեղծագործությունների առաջին կատարողն է։


== Մրցանակներ ==
1972 – Երիտասարդ կատարողների IV այսրկովկաս. մրցույթի 1-ին մրցանակ (Բաքու),
1972 – Երիտասարդ ջութակահարների համամիութենական մրցույթի Հատուկ պատվոգիր (Երևան)։